./data/phi0474/phi056/phi0474.phi056.perseus-lat1.xml
M. Tullius Cicero
at quem virum! non eum, quem tu es solitus promulside conficere ; integram famem ad ovum adfero, itaque usque ad assum vitulinum opera perducitur  illa mea, quae solebas antealaudare, 'O hominem facilem! O hospitem non gravem!' abierunt ; nam omnem nostram de re p  curam, cogitationem de dicenda in senatu sententia, commentationem causarum abiecimus, in Epicuri nos, adversari nostri, castra coniecimus, nec tamen ad hanc insolentiam, sed ad illamtuam lautitiam, veterem dico, cum in sumptum habebas ; etsi numquam plura praedia habuisti